google/wiki40b huggingface dataset:
Braconidae

Utseende

De fleste Braconidae er små og spinkle (1 – 4 mm lange), men noen arter blir opptil 40 mm, gjerne mørkt fargede snylteveps. Hodet er lite og rundt med tre punktøyne (ocelli) i pannen. Antennene er lange og tynne, trådformede med minst 16 ledd. Vingeårene er velutviklede, forvingen har markert vingemerke (pterostigma). Hunnene har ofte et langt eggleggingsrør som stikker ut bak bakkroppsspissen.

Levevis

De er parasitoider, som utvikler seg på larver eller pupper av ulike insekter. Larven spiser verten levende, men holder den i live lengst mulig ved å spise mindre viktige organer som fettvev og kjønnsorganer først og vil vanligvis ikke drepe verten før de selv har gjennomført metamorfosen og bryter ut av verten som et voksent individ. Denne dramatiske livssyklusen var inspirasjonskilden bak manuset til filmen Alien – den 8. passasjeren.
En del arter er såkalte hyperparasitter, det vil si at de snylter på insekter som selv er parasitoider. Det finnes også noen som er parasitter på voksne insekter, og noen som ikke dreper vertene, men steriliserer dem slik at de aldri blir kjønnsmodne. Larveutviklingen hos Braconidae er veldig variert, selv et så grunnleggende trekk som celledelingsmønsteret til det befruktede egget kan variere. Noen av artene er viktige i biologisk kontroll av skadeinsekter, blant annet Aphanteles glomeratus som parasitterer åmer av stor kålsommerfugl (Pieris brassicae).
Hovedstadsregionen (Danmark)

Hovedstadsregionen er en tidligere samlet betegnelse for Københavns og Frederiksberg kommuner samt de nedlagte Københavns, Frederiksborg og Roskilde amter.  Et annet navn for samme område er HT-området etter det likeledes nedlagte Hovedstadsområdets Trafikselskab.
Hovedstadsregionen er dermed forskjellig fra Region Hovedstaden som ikke fikk Roskilde Amt med, men til gjengjeld Bornholm.
Betegnelsen Hovedstadsregionen har blitt brukt av Danmarks Statistik siden begynnelsen av 1970-tallet for å unngå forveksling med Hovedstadsområdet som nå brukes om det bymessig sammenhengende området rundt selve København – arealmessig et tydelig mindre område.
43. missilskipdivisjon

43. missilskipdivisjon FPN 20475 er del av Nordflåten  har hjemmehavn i Severomorsk)
Shefayim

Shefayim (hebraisk: שְׁפָיִים, «snaue høyder»), etablert i 1935, er en kibbutz sentralt i Israel, plassert ved middelhavskysten 17 km nord for Tel Aviv. I 2006 hadde kibbutzen ca. 1000 innbyggere.

Historie

Kibbutzen ble grunnlagt i 1935 og navnet er tatt fra Jesaia 41,18: «Jeg lar elver renne fram på snaue høyder». Under selvstendighetskrigen i 1948 tok de imot flyktninger fra kibbutzen Beit HaArava.
Stigespill

Stigespill er en type brettspill. Målet er å komme seg fra et punkt til et annet på brettet, og rundt på brettet er det en rekke «stiger» (eller lignende - klassikerne er murerne som klatrer opp/faller ned fra stiger, eller en gutt og ei jente som klatrer opp/blir bitt og faller ned fra slanger) som fungerer som snarveier for spillbrikkene, eller en tilbakeføringsvei så man må gå et visst antall felter om igjen. En terning blir benyttet til å bedømme hvor raskt spillbrikkene beveger seg.
Väneko

Väneko er en svensk kurase basert på det opprinnelige svenske feet. 
Väneko er definert som en såkalt allmogeko, sammen med Bohuskulla og Ringamålako.  Dette er kyr som stammer fra det gamle feet i Sverige, før systematisk avlsarbeid ble satt i gang. Väneko anses som en rest av den hornete, sydsvenske allmogeko, som inkluderte nå utdødde raser som Smålandsko og Gotlandsko. 
Väneko stammer fra Väne-Ryr i Västre Götaland. Der oppdaget man i begynnelsen av 1990-tallet en besetning som kun hadde brukt gårdsokser til avl, og som dermed ikke var blandet med moderne melkeraser.  I denne opprinnelige besetningen fantes 31 kyr/kviger og 6 okser.  Per 1. januar 2007 var antall registrerte vänekyr 167 kyr/kviger og 48 okser. De fleste finnes i Götaland, men det finnes også besetninger i Svealand. Det er opprettet en lukket stambok for Väneko.
Väneko er hornet, og finnes i mange fargevarianter. Voksenvekten for kyr er 500 kg. Kyrne anses som spenstige, lettbevegelige og gode til å finne mat. De brukes primært som ammekyr. Gjennomsnittlig avdrått (melkeproduksjon) er derfor ukjent.
Acetal

Acetal er et molekyl med to oksygenatomer bundet til samme karbonatom med enkeltbinding. Tradisjonelt skilles det mellom ketal og acetal (mens ketal har to karbon-bundne R grupper, har acetal en karbon-bundet R gruppe som H-). I henhold til dagens terminologi klassifiserer ketals som undergruppe av acetaler.
Plast kjent som acetal er en polyacetal.
Gul båndvikler

Utseende

En middelsstor (vingespenn 13-19 millimeter) vikler. Forvingen er gulbrun med spredte, mørkere flekker. Ved framkanten midt i vingen er det en sigdformet, brun flekk som går skrått bakover og i vingespissen en halvsirkelformet, brunsvart flekk. Bakvingen er hvit med grå pudring.

Levevis

Arten lever på tørr gressmark der de voksne viklerne flyr i juni-august. Larvene kan leve på mange slags planter.

Utbredelse

Arten er utbredt og vanlig i Sør-Norge.
Boksing under Middelhavslekene 1983

Boksing under Middelhavslekene 1983. Boksing var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som boksing var med på programmet under Middelhavslekene. Det ble konkurrert i elleve vektklasser. Alle tapende semifinalister fikk bronsemedaljer. Tunisia ble beste nasjon med fire gullmedaljer foran Algerie og Marokko med tre hver.
Georg von Küchler

Første verdenskrig

Under første verdenskrig var Küchler batterisjef på vestfronten i feltartilleriet, og mottok jernkorset av første klasse og ble til slutt forfremmet til hauptmann. Han deltok blant annet i slaget om Verdun og slaget ved Somme. Senere ble han beordret til tjeneste i generalstaben før han ble sendt til 206. infanteridivisjon, og deretter til 9. reserveinfanteridivisjon hvor han tjenestegjorde fram til kampene på vestfronten ble avsluttet.

Mellomkrigstiden

I mellomkrigstiden forble Küchler i de militære styrkene og gikk inn i det nyopprettede Reichswehr i det nyopprettede første armékorps. Han fikk mer militær utdanning utover i 1920- og 1930-årene, og ble i denne perioden forfremmet fra major i 1923, oberstløytnant i 1929 og tilslutt oberst i 1931. Fra 1. oktober 1932 ledet Küchler artilleriet i Øst-Preussen, og ble 1. april 1934 utnevnt til generalmajor og beordret til stillingen som inspektør for krigsskolen. I desember 1935 ble han utnevnt til generalløytnant  og fra 1. april var han general i artilleriet og sjef for første armékorps i Øst-Preussen.
23. mars 1939 ledet han innmarsjen i Memelland.

Andre verdenskrig

Under felttoget i Polen i 1939, ledet  Küchler Tredje armés da denne rykket inn fra Øst-Preussen. Etter at dette felttoget var over, ble Tredje armé lagt ned, og Küchler sjef for den nyopprettede Attende armé. Under denne kommandoen deltok han i invasjonen av Nederland (1940), og deretter  invasjonen av Belgia hvor han ble kjent for erobringen av Antwerpen. Under invasjonen av Frankrike ledet han framrykkingen til Pas-de-Calais. Etter dette felttoget ble han utnevnt til generaloberst.
Han ble deretter leder av Armégruppe Nord som han ledet i perioden desember 1941 til januar 1944. Her erstattet han Wilhelm Ritter von Leeb etter at Leeb hadde bedt om å bli fritatt for sin kommando da han ikke kunne samarbeide med Adolf Hitler. Slik overtok Küchler beleiringen av Leningrad og ble forfremmet til generalfeltmarskalk.
Mot slutten av krigen ble Küchler arrestert av amerikanske styrker, og ble i Nürnbergprosessene i 1948 dømt til 20 år i fengsel for forbrytelser mot menneskeheten i forbindelse med behandlingen av partisaner ved østfronten.
Ishtar

Sammenligning med andre guddommer

Som Ishtar var gresk Afrodite og semittiske Astarte kjærlighetsgudinner som var like «onde som de var lunefulle». Donald A. Mackenzie, en som tidlig populariserte mytologi, trakk en parallell mellom kjærlighetsgudinnen Afrodite og hennes «døende gud» elsker Adonis på den ene siden, og kjærlighetsgudinnen Ishtar og hennes dødende gud elsker Tammuz på den andre siden.
En del forskere har hevdet at «myten om Adonis ble formidlet i tiden etter Homer av grekere indirekte fra Mesopotamia (Assyria og Babylonia) via vestlige semitter, den semittiske tittelen Adon, som betyr «Herre», har blitt misforstått som et egennavn. Denne teorien kan imidlertid ikke bli akseptert uten forbehold.» 
Joseph Campbell, en senere forsker i komparativ mytologi, likestiller Ishtar, Inanna, og Afrodite, og trekker en parallell mellom de egyptiske gudinnen Isis som pleide Horus, og den babylonske gudinnen Ishtar som pleide guden Tammuz.
Tommerup kloster

Tommerup kloster (svensk: Tommarps kloster) var et kloster i Tommerup i dansk Skåne. 
Klosteret ble opprettet i 1161 av erkebiskop Eskil og Valdemar den store på grunnen av en eldre kjøpstadskirke og som datterkloster av Prémontre. Klosteret tilhørte Premonstratenserordenen, som eide flere klostre i Skånelandene. Etter reformasjonen ble klosteret solgt til Mogens Gyldenstjerne som arvelig len, og denne lot bygningene rive ned. Ruinene ligger nå syd for byens kirke.
I 2005 begynte man arkeologiske utgravninger på området.
Macromonycha

Utseende

Middelsstore (ca. 5-6 millimeter), ovale, halvmatte, gulaktige skjoldbiller, sett fra siden er de jevnt hvelvede (ikke kjegleformet). Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, men hos denne arten er utvidelsen forholdsvis smal. Pronotum er rundet, dekkvingenes "skuldre" ikke framskytende. Pronotum har to knøler, dekkvingene er ujevne og rynkete. På beina kan slekten kjennes på at det ytterste fotleddet er forholdsvis langt, når godt utenfor det to-lappede, nest ytterste leddet.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Denne slekten finnes i tørre, ørkenaktige områder.

Utbredelse

Slekten er utbredt i Vest- og Sentral-Asia, fra Israel og det sørlige Tyrkia i vest til Afghanistan og Turkmenistan i øst. Artene blir sjeldent funnet og er regnet som uvanlige.
Vanlig hettefly

Utseende

Et ganske stort (vingespenn 50 – 58 mm), lysgrått nattfly med spoleformet kropp. Kroppen og forvingen er lyst grå, vingen med utydelige, smale, mørke og lyse streker, ofte nesten ensfarget. Vingens midtparti er vanligvis litt gulaktig. Bakvingen er gråhvit med mørke årer hos hannen, gråbrun hos hunnen. Larven er naken og brungrønn på farge.

Levevis

Larvene lever på ulike planter i kurvplantefamilien, blant andre svever (Hieracium spp.), dyller (Sonchus spp.), følblom (Leontodon spp.), haukeskjegg (Crepis spp.) og skogsalat (Mycelis muralis). De voksne nattflyene flyr om natten i juni – august. Arten overvintrer som puppe.

Utbredelse

Arten finnes i Europa, bortsett fra lengst i nord, og i Sentral-Asia øst til Mongolia. I Norge er den stedvis nokså vanlig nord til Møre og Romsdal.
Systemprogramvare

Systemprogramvare er programvare som er konstruert for å operere og kontrollere en datamaskins maskinvare og å sørge for en plattform for applikasjoner. Systemprogramvare består av operativsystemet, brukergrensesnittet og forskjellige systemverktøy.
Clos Lucé

Clos Lucé er et herskapshus i Amboise i Frankrike, lokalisert rundt 500 meter fra det kongelige slott Château d'Amboise, og disse er knyttet sammen med en underjordisk gangveg.
Det ble bygget av Étienne le Loup på midten av 1400-tallet, overtatt av kong Karl VIII av Frankrike i 1490 for sin hustru, Anna av Bretagne. Senere ble det benyttet av Frans I av Frankrike, foruten også av hans søster Margrete av Navarra som begynte å skrive sin bok L'Heptaméron mens hun bodde her.
I 1516 inviterte Frans I den italienske kunstneren og oppfinneren Leonardo da Vinci til Amboise og lot ham da ha Clos Lucé, den gang kalt for Château de Cloux, som et sted å bo og arbeide. Leonardo kom dit med tre av sine malerier, Mona Lisa, Sainte Anne («Jomfruen og barnet med sankt Anne og sankt Johannes døperen»), og Saint Jean Baptiste («Sankt Johannes døperen»). Leonardo bodde i Clos Lucé i de siste tre årene av sitt liv og døde her den 2. mai 1519. 
I dag er Clos Lucé et museum som reflekterer den prestisjetunge historien i regionen og omfatter dessuten førti modeller av ulike maskiner som ble designet av Leonardo.
Regnarvatnet

Området

Regnarvatnet er omkretset av blant annet fjellene Litla Tibergfjellet, Øygjaknuten, Fladafjellet og Småkrogane. Innsjøen strømmer videre i Regnånå, som via Flonen og Østerhusvatnet renner ut i Bjørheimsvatnet. Vannet fra Regnåna utnyttes for øvrig av småkraftverket Bjørheimsbygd kraftverk.
Den populære turen Gramsfjellet rundt starter ved enden av Regnarvatnet.

Fiske

Innsjøen har en svært tett bestand av ørret. Fisken er småfallen, men kvaliteten er jevnt tilfredsstillende. Det er i dag forbud mot all fiske - et forbud som har blitt kritisert, da redusert fiskebestand vil bedre vannkvaliteten. Anslått fiskeproduksjon per år er 361,1 kg.

Drukningsulykke i 1938

31. mai 1938 omkom tre lokale ungdommer i en drukningsulykke i Regnarvatnet. Båten deres veltet da de skulle sette garn. Saken fikk stor oppmerksomhet, og ble blant annet omtalt i Aftenposten, Adresseavisen og Stavanger Aftenblad. Alle tre ble etterhvert funnet, og er gravlagt på Jørpeland. Ulykken satte dype spor, og regnes den dag i dag som blant de mest dramatiske hendelsene i Strand kommunes historie.

Andre skrivemåter

Regnavatnet er også godkjent skrivemåte, men er av Statens kartverk ikke anbefalt til offentlig bruk.
Bryting under de britiske imperie- og samveldeleker 1958

Bryting under de britiske imperie- og samveldeleker 1958. Bryting var en av flere sporter under de britiske imperie- og samveldeleker (British Empire and Commonwealth Games) som ble arrangert i Cardiff i Wales i perioden 18. til 26. juli 1958. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1958-1966) het (British Empire and Commonwealth Games). I lekene i 1958 ble det konkurrert i åtte vektklasser i fristil i bryting, kun for menn. Sør-Afrika ble beste nasjon med seks gullmedaljer foran England og Australia med en hver.
Whistler Nunatak

Whistler Nunatak er en nunatak som ligger vest for Mount Mende i Sky-Hi Nunataks i Palmer Land. Den ble navnsatt i 1987 av Advisory Committee on Antarctic Names (US-ACAN) og fikk dette navnet på grunn av plystreeffekten skapt av amplitudeendringer av radiosignaler i den øvre atomsfæren i området.
960-årene

-- 960 -- 961 -- 962 -- 963 -- 964 -- 965 -- 966 -- 967 -- 968 -- 969
Tiårsoversikt
VM i landeveissykling 2015 – Kvinnenes temporitt

VM i landeveissykling 2015 temporitt kvinner elite gikk over 30 km den 22 september i Richmond i Virginia i USA.
Brydehval

Beskrivelse

Brydehvalen er en typisk finnhval med en lang og slank, nærmest torpedolignende kropp. Den blir normalt omkring 9–18 meter lang og veier vanligvis 12–20 metriske tonn (opptil 25 tonn maksimalt). Hunnene blir bare marginalt større enn hannene.
Brydehvalen er oppkalt etter den norske hvalfangstpioneren Johan Bryde (1858–1925) fra Sandefjord og ble første gang beskrevet av den norske zoologen Ørjan Olsen (1885–1972) i 1913. Olsen var med Bryde på hvalfangst utenfor Sør-Afrika i sesongen 1912–1913, da de oppdaget en ny hvalart, brydehval, som Olsen beskrev vitenskapelig.

Utbredelse

Brydehvalen finnes både i Atlanterhavet, Indiahavet og Stillehavet og totalbestanden har blitt anslått til cirka 90 000–100 000 dyr, men anslagene mangler skikkelig dokumentasjon. Man vet lite om hvor disse hvalene kalver, siden arten er svært lite sosial i forhold til sine slektninger. Brydehvalen svømmer som oftest alene eller i små grupper.

Habitat

Brydehvalen holder som regel til i kystnære strøk, der temperaturen i vannet sjelden er lavere enn 20 grader celsius. Den migrerer ikke som de andre finnhvalene, men beveger seg snarere ut og inn fra kysten alt etter hvordan tilgangen er på føde. Brydehvalene er ikke planktonetere som andre bardehvaler, men jakter i stedet på pelagiske fisker som makrell og sild.

Slektskap

Tidligere ble brydehval og dvergbrydehval (Balaenoptera edeni) regnet som samme art, men nye studier viser at de trolig er separate arter (selv om ikke alle forskere er enige i denne konklusjonen). Molekylære studier fra 2000-tallet viser at brydehvalen er en nærmere slektning av seihval enn dvergbrydehval.
Diamond League 2019

Diamond League 2019 var den tiende sesongen av friidrettsserien Diamond League, som ble arrangert av IAAF. Diamond League 2019 bestod av 14 stevner.
Det samfunnsvitenskapelige fakultet (UiO)

Det samfunnsvitenskapelige fakultet (SV) ved Universitetet i Oslo tilbyr forskning og undervisning i samfunnsvitenskapene. Fakultetet ble etablert i 1963 og har i dag ca. 300 vitenskapelig ansatte og 6000 studenter. Etter å ha vært spredt ut på forskjellige steder de første årene ble fakultetet i 1967 samlet under ett tak i Eilert Sundts hus på Blindern. I 2002 ble Psykologisk institutt flyttet til egne bygninger i Forskningsveien. Fakultetet tilbyr både bachelor- og mastergrader, i tillegg til årsenheter og profesjonsstudier.
Grannålvikler

Utseende

En middelsstor (vingespenn 14-18 millimeter) vikler. Forvingen er brun med hvite tverrbånd og flekker. Bakvingen er gråbrun, hvit ved roten.

Levevis

Larvene utvikler seg i et glissent spinn på granbar.

Utbredelse

Arten er utbredt i Mellom- og Nord-Europa og i det nordlige Asia.
Den forekommer i Sør-Norge.
Volleyball under Asialekene 1986

Volleyball under Asialekene 1986. Volleyball var en av flere sporter under de tiende Asialekene som ble arrangert i Seoul i Sør-Korea. Det var åttende gangen som volleyball var med på programmet i Asialekene. Volleyballturneringene, en for menn og en for damer, ble avviklet i perioden 19. november til 3. desember 1986. Det var tolv herrelag og fem damelag som deltok, Kina vant både herre- og dameturneringen.
Den gylne spores orden

Den gylne spores orden (italiensk: Ordine dello Speron d'Oro) , også kalt Ordenen av den gylne milits, er en pavelig orden. Ordenens opphav lar seg ikke enkelt tidfeste. Den omtales tildelt 1539 av pave Paul III. Ordenstegnet, ryttersporen som symbol for kirkens riddere og forsvarere, er kjent i en beskrivelse fra 1747. Under Gregor XVI ble ordenen i 1841 omgjort til Sankt Sylvester-ordenen, et navn som henviser til ordenens mytiske opphav i pave Sylvester Is tid (314–335). Den gylne spores orden ble 7. februar 1905 av pave Pius X gjenopprettet som selvstendig orden. Den har én klasse, ridder. Ordenen tildeles for fortjenester av den katolske kirke og for fremme av kirkens virke. Den rangerer som den nest fornemste av de pavelige ordener, etter Kristusordenen. Den gylne spores orden kan tildeles både katolikker og medlemmer av andre kirke- og trossamfunn.

Insignier

Ordenstegnet for Den gylne spores orden er et gulemaljert malteserkors i gull. Fra nedre korsarm henger en rytterspore i gull. Midtmedaljongen bærer et kronet monogram med bokstaven M, for jomfru Maria. Jomfru Maria er ordenens beskytter. På baksiden bærer medaljongen «MDCCCCV» for året 1905 med innskriften «PIUS X. RESTITUTOR» i borden. Ordensstjernen er i sølv og har åtte tagger. Ordenstegnet er plassert i midten. I 1932 ble det skapt et ordenskjede for Den gylne spores orden. Ordenskjedet har ledd bestående av monogrammet «XP» og åttetaggede stjerner. Ordenstegnet er opphengt i kjedet ved et midtledd utformet som en samling troféer. Ordensbåndet er rødt med hvite striper ved kantene.

Tildeling

Fram til midten av 1700-tallet hadde også pavelige legater og nuntier, visse erkebiskoper og biskoper, rett til å utnevne medlemmer av ordenen. Utnevnelse til ordenen medførte arvelig adelskap. Antallet medlemmer ble etterhvert så stort, at ordenens anseelse ble svekket. Ved pave Gregor XVIs reform av ordenen i 1841 ble det satt begrensninger på antallet utnevnelser. Tildeling av ordenen, som nå bar navnet Sankt Sylvester-ordenen, skulle deretter kun skje ved Den hellige stol. Ved gjenopptakelse av navnet Den gylne spores orden i 1905 ble det gjort slutt på at utnevnelse medførte adelskap. Antallet medlemmer av ordenen er satt til maksimalt 100.
Siden Kristusordenen kun tildeles katolikker, er Den gylne spores orden den høyeste pavelige orden som kan tildeles ikke-katolikker. Ordenens kjede er tildelt fremmede lands statsoverhoder. Blant disse var kong Frederik IX av Danmark. Ordenen er også tildelt ikke-kristne, blant andre kong Fuad I av Egypt og kong Amanullah av Afghanistan. I 1966 ble det bestemt at tildeling kun skjer til kristne. På det tidspunkt hadde tildeling helt stoppet opp. Den siste som ble tildelt ordenen var storhertug Jean I av Luxembourg. Han fikk Den gylne spores orden i 1965. Den er ikke tildelt siden.
UTC+08.30

UTC+08.30 er et belte av tidssoner som ligger seks timer og tretti minutter før standardtiden UTC.
Den var standardtid for Sør-Korea mellom 1954 og 1961. Nord-Korea benyttet denne tidssonen mellom 2015 og 2018.
Fra 1912 til 1949 ble den også brukt som den østligste tidssonen i Republikken Kina, og var en tid kjent som changpaitid. Den tilsvarte soltiden på meridianen 137° 30' øst, 8 timer og 30 minutter før GMT. Navnet var avledet av Changbaifjellene, som danner grensen mellom Kina og Korea.
I 1912 delte Republikken Kina landet i fem tidssoner: GMT+5, GMT+6, GMT+7, GMT+8 og GMT+8:30. Tidssonen gjaldt for provinsene Heilungkiang og Hokiang (som begge nå er en del av Heilongjiang), Kirin, Nunkiang og Sungkiang (som alle tre nå er en del av Jilin) og Antung (nå en del av Liaoning).
Etter den kinesiske borgerkrig erobret maoistene Fastlands-Kina og Republikken Kina gikk i eksil på Taiwan. Kommunistene bestemte i 1949 at GMT+8 skulle være tidssone for hele landet.
Njardar Vikinglag

Njardar Vikinglag er en organisasjon som jobber med å formidle historie fra vikingtiden.

Laget

Laget ble stiftet 20. november 2005 og har sin base i Gudvangen i Sogn.
Njardar Vikinglag har i overkant av 100 betalende medlemmer.
Høvding i laget er Georg Olafr Reydarson Hansen.

Aktiviteter

Njardar arrangerer hvert år vikingmarked i Gudvangen.
Det norske Garantiselskab

Arkivet

Arkivet etter Det norske Garantiselskab befinner seg ved KUBEN i Arendal. Arkivet består av styreprotokoller, sakarkiv, regnskaper og noe egenproduserte trykksaker.
Mallodontini

Utseende

Middelsstore til storetrebukker, brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i Sør- og Mellom-Amerika.
Homalotarsus

Utbredelse

Arten er kjent fra Brasil.
Comstock Covered Bridge

Moderne historie

En fullstendig renovering av broen ble utført av Blow & Cote, Morrisville, Vermont i 2003.  En omfattende serie artikler som forteller om arbeidet finnes på nettsiden til Vermont Covered Bridges.
Rot til en ligning

I matematikk er roten til en ligning der den ukjente er et  reelt eller et komplekst tall det samme som løsningen av ligningen.   En ligning kan ha én eller flere røtter.
Dersom ligningen har forma , er roten til ligningen sammenfallende med nullpunktene til funksjonen .  En skiller ofte ikke klart mellom de to begrepene rot og nullpunkt.
Algebraens fundamentalteorem sier at en ligning der  er et n-te-gradspolynom har  komplekse røtter. 
For en potensligning på formen  vil en rot være like n-te-roten av .